關家炳

關家炳 ， 字堯文 ， 號羹素 ， 廣東廣州府南海縣人 ， 明朝政治人物 、 賜特用進士出身 。 於府學時 ， 學行靜篤 、 動履端凝 ， 在諸生中巋然具碩望 ， 爲文不事追琢 。 崇禎三年中舉人 ， 授南京戶部司務廳司務 。 崇禎十三年中殿試乙榜賜特用出身 ， 升戶部主事 ， 監督糧稅 ， 祇恪稱職 ， 於公事之餘讀書賦詩 ， 戶部尚書張慎言贊其文而靜 ， 最其讀禮 。 甲申之變後南歸 ， 杜門咄咄書空忠孝 ， 節義之氣勃然皆見於詩 。 出殯之日 ， 鄉里哀悼 ， 所遺圖書外 ， 別無餘物 。